b'\n_START_ARTICLE_\nDansk-Skaansk Forening\n_START_PARAGRAPH_\nDansk-Skaansk Forening blev stiftet 1954 i Helsingborg. Foreningens form\xc3\xa5l er at udbrede kendskabet til Sk\xc3\xa5nes historiske og geografiske tilknytning til Danmark, og man s\xc3\xb8ger at n\xc3\xa5 dette bl.a. ved at arrangere historiske ture for medlemmerne, afholde offentlige foredrag og udsende fire numre af Dansk-Sk\xc3\xa5nsk Tidsskrift \xc3\xa5rligt. Af foreningens fire-fem \xc3\xa5rlige ture g\xc3\xa5r mindst to til steder i Sk\xc3\xa5nelandene og de \xc3\xb8vrige til steder i det nuv\xc3\xa6rende Danmark. Formand for foreningen er J\xc3\xb8rgen Andersen og n\xc3\xa6stormand er Bendt Pedersen. Redakt\xc3\xb8r af foreningens tidsskrift er Henning Bussenius-Larsen._NEWLINE_I \xc3\xb8vrigt er foreningen meget optaget af fremtidsmulighederne for dansk-sk\xc3\xa5nsk forening is\xc3\xa6r set i lyset af \xc3\x98resundsregionen og de deraf f\xc3\xb8lgende kulturelle og politiske tiltag p\xc3\xa5 begge sider af \xc3\x98resund.'